जांच से दिक्कत है तो कोर्ट जाए केंद्र : केजरीवाल
आप सरकार भ्रष्टाचार की जांच के लिए गठित आयोग संबंधी अपना नोटिफिकेशन वापस नहीं लेगी
डीडीसीए मामला
दिल्ली के मुख्यमंत्री अरविंद केजरीवाल ने कहा है कि यदि केंद्रीय गृह मंत्रालय को डीडीसीए के भ्रष्टाचार की जांच के लिए बनाए आयोग से दिक्कत है तो वह दिल्ली हाईकोर्ट जाए। आप सरकार अपने नोटिफिकेशन को वापस नहीं लेगी।
दरअसल, दिल्ली सरकार ने इसी हफ्ते पूर्व सॉलीसिटर जनरल गोपाल सुब्रह्मण्यम को डीडीसीए में भ्रष्टाचार की जांच का जिम्मा सौंपा है। उन्हें जनवरी 1992 से नवंबर 2015 तक डीडीसीए में कथित भ्रष्टाचार की जांच कर तीन महीने में रिपोर्ट सौंपने को कहा गया है। इस पर लेफ्टिनेंट गवर्नर नजीब जंग ने सवाल उठाए और केंद्र सरकार से हस्तक्षेप की मांग की थी। उन्होंने गृह मंत्रालय को भेजे पत्र में कहा था कि कानूनन केंद्र और राज्य सरकारें ही जांच आयोग बना सकती हैं। दिल्ली संघशासित प्रदेश है। इस वजह से जांच आयोग बनाने का आदेश केंद्र की सहमति से एलजी के मार्फत ही जारी हो सकता है। हालांकि, केजरीवाल ने कहा कि \\\"हम फैसले से पीछे नहीं हटेंगे। दिल्ली की चुनी हुई सरकार को जांच आयोग बनाने का अधिकार है। केंद्र सरकार जांच आयोग को निरस्त नहीं कर सकता।\\\'
आम आदमी पार्टी ने डीडीसीए मसले पर जेटली का इस्तीफा मांगते हुए पूरे देश में प्रदर्शन किए। दिल्ली से लेकर जालंधर, जमशेदपुर के साथ ही पंजाब के कई जिलों में पार्टी के कार्यकर्ताओं ने धरने दिए। मार्च निकाले।
नई दिल्ली| प्रियंकागांधी के पति राबर्ट वाड्रा ने दिल्ली सरकार की सम-विषम योजना में वीवीआईपी को छूट देने की आलोचना की है। उन्होंने कहा कि प्रदूषण कम करने के लिए बनाई इस योजना में छूट प्राप्त ‘विशिष्ट लोगों की’ सूची पूरी तरह आडम्बर है। वाड्रा ने फेसबुक अकाउंट पर लिखा- सम और विषम योजना में छूट प्राप्त विशिष्ट लोगों की समानांतर सूची बनाना पूरी तरह दिखावा है। यदि लोगों के हित में कोई कानून लागू किया जाता है तो हम सभी को इसका पालन करना चाहिए और वीआईपी नहीं बनना चाहिए। दिल्ली सरकार ने इस योजना के तहत राष्ट्रपति, उप-राष्ट्रपति, प्रधानमंत्री, लोकसभा अध्यक्ष, केन्द्रीय मंत्री और राज्यों के मुख्यमंत्री तथा सुप्रीम कोर्ट के जजों समेत वीवीआईपी को छूट दी है। एक जनवरी से दिल्ली में निजी कारें चलाने में सम-विषम फार्मूला लागू होगा। वहीं आप नेता दिलीप पांडे ने कहा कि वाड्रा पाखंडी हैं। उनसे पूछा कि वे बताएं कि अभी तक उन्होंने समाज के हित में क्या किया है। बजाय निंदा करने के वे आप सरकार की पहल में योगदान करें।
bho_Deva hin_Deva hne_Deva hin_Deva hin_Deva hin_Deva hin_Deva